# Hungarian - Magyar

# Idősotthonban Élők Elégedettségi Felmérése – adatvédelmi nyilatkozat

## Ki gyűjti az Ön személyes adatait?

Az Ön személyes adatait az Access Care Network Australia (ACNA) gyűjti. Az ACNA-t az Egészségügyi és Idősgondozási Minisztérium bízta meg a Residents’ Experience Survey (RES) [Idősotthonban Élők Elégedettségi Felmérése] elvégzésére.

## Miért gyűjti az ACNA a minisztérium nevében az Ön személyes adatait?

Az ACNA az Idősotthonban Élők Elégedettségi Felmérés lebonyolítása céljából gyűjt személyes adatokat. A felmérés eredményeit ezután a bentlakásos idősotthonok Star Rating (csillagos) minősítés besorolásához használják fel. Az ACNA minden személyes adatot anonimizál, mielőtt azt eljuttatná a minisztériumhoz.

Személyes adatait más célokra is felhasználhatják, például kutatásra vagy elemzésre jövőbeli szakpolitikai döntéshozatal megalapozása érdekében.

## Mi történne, ha az ACNA nem gyűjtene személyes adatokat a minisztérium részére

Ha nem adja meg vagy nem tudja megadni személyes adatait, nem tud részt venni az Idősotthonban Élők Elégedettségi Felmérésében.

## Kinek adja ki az ACNA a minisztérium nevében az Ön személyes adatait?

Az ACNA kiadhatja személyes adatait más olyan szervezeteknek, amelyeket szintén megbíztak az Idősotthonban Élők Elégedettségi Felmérésének elvégzésére.

## Az Ön személyes adataihoz való hozzáférés és azok helyesbítése

Az ACNA adatvédelmi szabályzata tartalmazza, hogyan férhet Ön hozzá az ACNA által tárolt személyes adataihoz, és hogyan kérheti azok helyesbítését. Lásd [ACNA adatvédelmi szabályzat](https://acna.org.au/privacy-policy#:~:text=Use%20and%20Disclosure%20Of%20Personal,corporate%20forming%20part%20of%20ACNA.).

## Adatvédelemmel kapcsolatos panasz

A minisztérium adatvédelmi szabályzata tartalmazza, hogyan tehet panaszt az [Ausztrál adatvédelmi alapelvek](https://www.oaic.gov.au/privacy-law/privacy-act/australian-privacy-principles) vagy az [Ausztrál kormányhivatalok adatvédelmi kódexének](https://www.oaic.gov.au/privacy-law/australian-government-agencies-privacy-code/) megsértése esetén, illetve hogy a minisztérium miként kezeli az ilyen panaszokat.

## Személyes adatainak külföldi kiadása

Személyes adatait nem adjuk ki külföldi címzettek részére.

## További információ

Lásd a [minisztérium adatvédelmi szabályzatát](https://www.health.gov.au/using-our-websites/website-privacy-policy?language=und). Az [Ausztrál adatvédelmi alapelvek](https://www.oaic.gov.au/privacy-law/privacy-act/australian-privacy-principles) másolatát lekérheti a minisztériumtól a jelen közlemény végén található elérhetőségek használatával.

## Hozzájáruló nyilatkozat

Azzal, hogy megadja személyes adatait az ACNA-nak, hozzájárul ahhoz, hogy az Egészségügyi és Idősgondozási Minisztérium az ACNA-tól bekérje az Ön anonimizált, azaz személyazonosításra alkalmatlan adatait.

## Elérhetőségek

Ha adatvédelemmel vagy a jelen tájékoztatóval kapcsolatban szeretne kapcsolatba lépni a minisztériummal, vegye fel a kapcsolatot a minisztérium adatvédelmi tisztviselőjével az alábbi módok egyikén:

### Levelezési cím

Privacy Officer [Adatvédelmi Tisztviselő]

Department of Health and Aged Care

23 Furzer Street

WODEN ACT 2606

### E-mail

privacy@health.gov.au

### Telefon

02 6289 1555